Author: holzer
Last saved by: hromadkova
Company: ObÚ Žiar nad Hronom

KaŽdodenná súČasŤ nášho Života
T ý k a   s a   t o   n á s   v š e t k ý c h

                 Vážení čitatelia,
v predchádzajúcej časti Projektu civilnej ochrany obyvateľstva sme sa zaoberali vznikom možnej mimoriadnej udalosti dopravnej nehody spojenej s únikom nebezpečnej látky a so zásadami správania sa pri nej. Dnes Vám predkladáme niekoľko dôležitých informácií pri nemenej závažnej mimoriadnej udalosti, ktorá nás za posledné dva roky nesmierne skúša a preveruje. Sú to povodne a záplavy. Na tento druh mimoriadnej udalosti ste varovaní šesť minútovým stálym tónom sirény s doplnením slovnej informácie. Opatrenia pred povodňami a záplavami sú na programe dňa. Tak, čo vlastne, ako občania máme predovšetkým určite dodržať?

                      Čo robiť pri ohrození povodňami a záplavami ?

Preventívne opatrenia, ktoré musia dodržiavať občania

•	nebudovať provizórnych premostení na tokoch, ktorých výstavba nie je v súlade so stavebným zákonom
•	nebudovať provizórnych stavieb na brehoch tokov a ich tesnej blízkosti /kôlne, prístrešky/
•	dbať na riadnu údržbu a statickú bezpečnosť stavieb už umiestnených na pobrežných pozemkoch
•	neukladať do koryta toku ani do jeho blízkosti odpad akéhokoľvek druhu
•	nevytvárať na brehu tokov skládky materiálov /drevo, seno, slama/, ktoré by bol zdrojom upchatia mostov
•	nevykonávať nepovolený výrub stromov v pobrežných porastoch
•	nevysádzať dreviny bez súhlasu správcu toku v blízkosti vodných tokov
•	zabrániť správnymi agrotechnickými postupmi erózii pôdy /orba po vrstevnici/
•	odstrániť vo vlastnom záujme, v  čase nebezpečenstva vzniku povodne zo suterénov domov elektrospotrebiče, 
•	elektromotory, veci a zariadenia, ktoré by vodou mohli byť zničené alebo znehodnotené / do vyšších poschodí/

PRED OHROZENÍM POVODŇAMI A ZÁPLAVAMI

•	Vytypovať si bezpečné miesto, ktoré nebude zaplavené vodou.
•	Pripraviť si vrecia s pieskom na utesnenie nízko položených dverí a okien.
•	Pripraviť si trvanlivé potraviny a pitnú vodu na 2 – 3 dni.
•	Ak ste vlastníkom osobného automobilu, pripravte ho na použitie.
•	Pripraviť sa na evakuáciu osôb, zvierat.
•	Pripraviť si evakuačnú batožinu.
•	Upevniť veci, ktoré by mohla odniesť voda.

V OBDOBÍ POVODNÍ A ZÁPLAV

•	Opustiť ohrozený priestor.
•	Zbytočne netelefonovať, len v prípade tiesňového volania.
•	V prípade vyhlásenia evakuácie, dodržiavať zásady pre opustenie ohrozeného priestoru, rešpektovať pokyny členov           evakuačnej komisie.
•	V prípade časovej tiesne, okamžite sa presunúť na vytypované miesto, ktoré nebude zaplavené vodou.
•	Nešíriť paniku a nerozširovať neoverené správy.
                                                                                                                               VTÚ KM a CO Slovenská Ľupča, odbor CO a KR ObÚ  
                                                                                                                                                                                  Pokračovanie na budúce